**РЕПУБЛИКА СРБИЈА**

**ОПШТИНА РАЧА**

**СКУПШТИНА ОПШТИНЕ**

**Број: 020-68/2024-I-01**

**Дана: 12.04.2024. године.**

**Рача**

|  |  |
| --- | --- |
|  |  |

На основу члана 20. став 4. Закона о планском систему Републике Србије („Сл. гласник РС”, бр. 30/18), чланa 41. ставова 1., 3. и 4. Закона о запошљавању и осигурању за случај незапослености ("Сл. гласник РС", бр., 36/2009, 88/2010, 38/2015, 113/2017,113/2017-др.закон и 49/2021) и Информације Националне службе за запошљавање о учешћу у финансирању мера активне политке запошљавања у 2024. години из републичког буџета, број: 0012-101-20/2024, од 22.03.2024. године, заведен код Општинске управе општине Рача под бројем: 021-87/2024-III-01, oд 02.04.2024. године, Скупштина општине Рача, на седници одржаној дана 12.04.2024. године, на предлог Општинског већа општине Рача, донела је:

**О Д Л У К У**

**о изради Локалног плана запошљавања општине Рача за период од 2024. до 2026. године**

1. Приступа се изради Локалног плана запошљавања општине Рача за период од 2024. године до 2026. године.
2. Локални план запошљавања за период од 2024. године до 2026. године мора бити израђен у складу са Националним акционим планом запошљавања за период од 2024. године до 2026. године.
3. За потребе израде Локалног плана запошљавања за период од 2024. године до 2026. године образује се радна група у саставу:
4. Бојан Милетић, председник Савета за запошљавање,
5. Ђорђе Иванковић, заменик Председника општине Рача,
6. Ивана Богдановић, шеф Одељења за изградњу, урбанизам и локални економски развој,
7. Снежана Маџић, шеф Одељења за привреду, пољопривреду, буџет и финансије,
8. Сандра Живковић, запослена у Одељењу за привреду, пољопривреду, буџет и финансије,
9. Анкица Михајловић, извршилац за локални економски развој, израду и праћење реализације пројеката.
10. За председника радне групе се именује Бојан Милетић, председник Савета за запошљавање.
11. Задатак радне групе је да изради Нацрт Локалног плана запошљавања за период од 2024. године до 2026. године и достави у даљу процедуру.
12. Рок за усвајање Локалног плана запошљавања је 30.04.2024. године.
13. Одлука ступа на снагу даном доношења.
14. Одлуку објавити у „Службеном гласнику општине Рача“.

**О б р а з л о ж е њ е**

### I–Правни основ за доношење одлуке

У складу са чланом 46. Закона о локалној самоуправи („Сл. гласник РС“, бр. 129/07, 83/2014-др.закон, 101/2016-други закон, 47/2018 и 111/2021-др.закон), чланом 71. Статута општине Рача („Службени гласник општине Рача“, бр. 03/2019) и чланом 2. Пословника о раду Општинског већа ("Сл. гласник општине Рача", бр. 22/20 и 8/22) Општинско веће предлаже статут, буџет и друге одлуке и акте које доноси скупштина.

Чланом 20. став 4. Закона о планском систему Републике Србије („Сл. гласник РС”, бр. 30/18) предвиђено је да јединица локалне самоуправе доноси и друга планска документа у складу са овим законом и статутом јединице локалне самоуправе.

Чланом 41. ставовима 1., 3. и 4. Закона о запошљавању и осигурању за случај незапослености ("Сл. гласник РС", бр. 36/2009, 88/2010, 38/2015, 113/2017,113/2017-др.закон и 49/2021) прописана је обавеза надлежног органа локалне самоуправе да усвоји локални план запошљавања, да локални план мора бити у сагласности са Националним акционим планом запошљавања, као и да израда и извештавање о плану морају бити у складу са прописима који регулишу плански систем.

Национална служба за запошљавање објавила је Информацију о учешћу у финансирању мера активне политике запошљавања у 2024. години из републичког буџета, број: 0012-101-20/2024, У оквиру Информације, у делу II Услови, назначено је да локални плански документ у области запошљавања мора бити усаглашен са националним Акционим планом запошљавања за период од 2024. до 2026. године за спровођење Стратегије запошљавања у Републици Србији за период од 2021. до 2026. године. У делу IV Информације наведено је да се у оквиру неопходне документације, уз Захтев за учешће у финансирању мера активне политике запошљавања у 2024. години, доставља и усвојени локални плански документ у области запошљавања за период од 2024. до 2026. године, као и да је рок за подношење Захтева Националној служби за запошљавање 30.04.2024. године.

### II–Образложење појединачних предложених тачака

**ТачкомI** ове одлуке приступа се изради Локалног плана запошљавања.

### Тачком II одређено је да локални акциони план мора бити у складу Националним акционим планом запошљавања.

### Тачком IIIодређен је састав и број чланова Комисије, тако да Комисија има укупно 6 чланова, рачунајући и председника Комисије.

### Тачком IV именован је председник Комисије.

### Тачком V је утврђен задатак Комисије.

### Тачком VI одређен је рок за усвајање Локалног лана запошљавања.

### Тачком VII је одређено да Одлука ступа на снагу даном доношења.

### Тачком VIII одређено је да ће се ова Одлука објавити у „Службеном гласнику општине Рача” како би се јавност упознала са њеном садржином.

У складу са изнад наведеним, Скупштина општине Рача је донела одлуку као у изреци.

**ПРЕДСЕДНИК**

**СКУПШТИНЕ ОПШТИНЕ РАЧА**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Ненад Савковић**

Одлуку доставити:

* Именованима;
* Председнику општине Рача;
* Начелнику ОУ општине Рача;
* Архиви.